

**REPUBLIKA HRVATSKA**

**GRAD ZAGREB**

**GRADSKI URED ZA OBNOVU, IZGRADNJU,**

**PROSTORNO UREĐENJE, GRADITELJSTVO,**

**KOMUNALNE POSLOVE I PROMET**

**Sektor za komunalno i prometno redarstvo**

**Odjel komunalnog redarstva, Sigetje 2**

**KLASA: UP/I-363-04/19-16/41**

**URBROJ: 251-10-81-3/017-22-11**

**U Zagrebu, 8.2.2022.**

Komunalni redar Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva Grada Zagreba ( OIB: 61817894937 ), rješavajući po službenoj dužnosti u predmetu uklanjanje ruševina zgrada na k.č.br. 3173, k.o. Mikulići, u Zagrebu, Bijenik 48, suvlasništvo Štefiček Damira ( OIB 42761022772 ), Zagreb, Zvonimira Rogoza 3 i Štefiček Elizabete - Mladenke, Australija, 32 Antila street, Regents park Queensland 4118, koja se ne nalazi na području Republike Hrvatske, temeljem članka 34. stavka 2. Zakona o općem upravnom postupku ( Narodne novine broj: 47/09 i 110/2021 ), po službenoj dužnosti, donosi

Z A K L J U Č A K

1. Suvlasnici Štefiček Elizabeti - Mladenki, Australija, 32 Antila street, Regents park Queensland 4118, koja se ne nalazi na području Republike Hrvatske, određuje se odvjetnik Bilić Dražen ( OIB 64824036943 ), Zaharova 3, Zagreb, za privremenog zastupnika.

2. Privremeni zastupnik zastupat će suvlasnicu u postupku uklanjanja ruševina zgrada na k.č.br. 3173, k.o. Mikulići, u Zagrebu, Bijenik 48, dok ne bude utvrđena osoba ovlaštena za njihovo zastupanje, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Komunalni redar očevidom dana 12.01.2019. u 12,25 sati, utvrdio je da se na k.č.br. 3173, k.o. Mikulići, u Zagrebu, Bijenik 48, nalaze dvije ruševine zgrada:

- ulična zgrada, prizemnica s podrumom, površine cca 5,0 x 8,0 m, oštećenih zidova izrađenih od cigle, oštećenog pokrova i krovne konstrukcije, oštećenih prozora i vrata.

- dvorišna zgrada, prizemnica, površine cca 3,0 x 8,0 m oštećenih zidova izrađenih od drveta, oštećenog pokrova i krovne konstrukcije.

Ponovnom kontrolom dana 27.11.2021. godine, utvrđeno je da su zgrade u još ruševnijem stanju nego prilikom prve kontrole.

Zgrade su zbog oštećenja izgubile svoja svojstva zbog čega nisu prikladne za uporabu sukladno svojoj namjeni.

Uvidom u ZK uložak broj: 3237, k.o. Šestine, utvrđeno je da su suvlasnici zemljišta na kome se zgrade nalaze Štefiček Damir, Zagreb, Kostanjevec 11, Štefiček Zorka, Australija, 32 Antila street, Regents park Queensland 4118 i Štefiček Elizabet - Mladenka, Australija, 32 Antila street, Regents park Queensland 4118.

Uvidom u Registar kulturnih dobara Republike Hrvatske utvrđeno je da zgrade nisu upisane u Registar kulturnih dobara Republike Hrvatske da se ne nalaze u kulturno-povijesnoj cjelini upisanoj u taj Registar niti se ne nalaze na arheološkom nalazištu.

Dana 24.9.2020. godine sastavljen je zapisnik sa suvlasnikom Štefiček Damirom, Zagreb, Zvonimira Rogoza 3, koji je za zapisnik izjavio da se slaže da se radi o ruševinama zgrade i da nije potrebno vještačenje stručne osobe, da je namjena ulične zgrade bila stambene namjene i da se ne koristi sukladno namjeni više od pet godina, da je namjena dvorišne zgrade bila gospodarska - štagalj, i da se također ne koristi više od pet godina sukladno namjeni. Da suvlasnica Štefiček Zorka više nije živa i da je njena nasljednica kći Elizabeta Štefiček.

Dana 3.12.2021. godine, sastavljen je zapisnik sa odvjetnikom Bilić Draženom, Zaharova 3, Zagreb, punomoćnikom Štefiček Elizabete - Mladenke, Australija, 32 Antila street, Regents park Queensland 4118, koji na zapisnik nije imao primjedbi.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Stavak 4. članka 52. Zakona propisuje da je ruševina zgrade ostaci zgrade koja je zbog oštećenja ili nedostatka pojedinih dijelova izgubila svoja svojstva zbog čega nije prikladna za uporabu sukladno svojoj namjeni, a koja se zbog toga ne rabi najmanje pet godina.

Stavak 6. članka 52. Zakona propisuje da se stavak 1. članka 52. ne odnosi na ruševinu zgrade upisanu u Registar kulturnih dobara Republike Hrvatske, odnosno ruševinu zgrade koja se nalazi u kulturno-povijesnoj cjelini upisanoj u taj Registar ili koja se nalazi na arheološkom nalazištu.

Odredbom članak 34. stavak 2. Zakona o općem upravnom postupku propisano je da će službena osoba odrediti privremenog zastupnika stranci kojoj su identitet i adresa poznati, a koja se ne nalazi na području Republike Hrvatske, koja na zahtjev službene osobe u za to ostavljenom roku ne odredi osobu ovlaštenu za zastupanje.

Budući se suvlasnica Štefiček Elizabeta - Mladenka ne nalazi na području Republike, a radi se o ruševinama zgrada koja predstavljaju opasnost za život i zdravlje ljudi, sukladno članku 34. stavku 2. Zakona o općem upravnom postupku riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku i Zakona o izmjenama i dopuni zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

KOMUNALNI REDAR

Robertino Vučković, ing. el.

DOSTAVITI:

1.Odvjetnik Bilić Dražen, Zaharova 3, Zagreb,

2.Štefiček Damira, Zagreb, Zvonimira Rogoza 3,

3.na oglasnu ploču,

4.u spis.